"Аԥсны жәлар ақыҭа ала акәын ишынхоз, ԥхьаҟа ишцоз. Иахьа ҳауаажәлар ақыҭа иазхьамԥшуашәа ҳбоит. Ӡыгәҭа ақыҭа ахадас сыҟоуижьҭеи ԥшьышықәса ҵуеит. Ари аамҭа иалагӡаны ақыҭаҟны 350 инацны абетонтә шьаҟақәа аҳарсхьеит, аӡымҩангага ҳаԥсаххьеит, иҵегьы иаҳҭахуп иҳаԥсахырц. Ақыҭақәа зегьы рҟнеиԥш ихадоу зҵаараны иҳамоу амҩақәа, аӡы, афымцалашара роуп. Синоптәи аҩхааҟны ауаа уажәыгьы рыҩныҟа машьынала аӡы наргоит, излаҟаҳҵо амч ҳамаӡам, убас ашьхақәа рахь иаҿанхо амҩаду Иаҵәа аҟны машьынала инаргоит аӡы, уаҟа километрак иназынаԥшуа аӡымҩангагақәа рыԥсахра ауп иаҭаху. Уажәтәила аӡы аус ауп зегь раасҭа иҵарны иқәгылоу. Амҩақәа ҳрыцхраахьеит, машьынала умҩасыртә иҟоуп", -иҳәеит Адлеиба.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.